42. ΑΠΟΦΑΣΙΣ ΥΠΟΥΡΓΩΝ ΑΝΑΠΛΗΡΩΤΟΥ ΥΠΟΥΡΓΟΥ  ΣΥΝΤΟΝΙΣΜΟΥ ΚΑΙ ΠΡΟΓΡ ΑΜΜΑΤΙΣΜΟΥ, ΠΡΟΕΔΡ. ΚΥΒΕΡΝΗΣΕΩΣ ΚΑΙ  ΟΙΚΟΝΟΜΙΚΩΝ Άριθ.18274/6612 της 16/30 Ιουλ. 1975 (ΦΕΚ Β' 785) Περί προωθήσεως των παρά τη Εθνική Στατιστική Υπηρεσία της Ελλάδος τακτικών θέσεων Β' και Γ' Κατηγορίας, κατ’ εφαρμογήν του Νόμ. 22/1975. Ι.Συνιστώνται παρά τη Εθνική Στατιστική Υπηρεσία της Ελλάδος, κατ’ εφαρμογήν του άρθρ. 43 του Νομ. 22/1975, αι ως έπεται κατά Κατηγορίαν, Κλάδον ή Ομάδα Κλάδων οργανικώς διακεκριμέναι απ’ αλλήλων τακτικαί οργανικαί θέσεις: 1.Εις την Ομάδα Κλάδων 3ου Στατιστικών υπαλλήλων 8ου Κτηματογράφων και Κλάδου Ερευνητών του Τεχνικού Προσωπικού Β' Κατηγορίας, συνιστώνται 19 τακτικαί οργανικαί θέσεις επί βαθμώ 5ω και 9 τακτικαί οργανικαί θέσεις επί βαθμώ 4ω, προστιθέμεναι εις τας ήδη υφισταμένας 6 τακτικάς οργανικάς θέσεις επί βαθμώ 5ω και 4 τακτικάς οργανικάς θέσεις επί βαθμώ 4ω της αυτής Ομάδος Κλάδων. 2.Εις τον 4ον Κλάδον Χειριστών Μηχανών του Τεχνικού προσωπικού Β' Κατηγορίας, συνιστώνται 6 τακτικαί οργανικαί θέσεις επί βαθμώ 5ω και 4 τακτικαί οργανικαί θέσεις επί βαθμώ 4ω, προστιθέμεναι εις τας ήδη υφισταμένας 5, τακτικάς οργανικάς θέσεις επί βαθμώ 5ω και 2 τακτικάς οργανικάς θέσεις επί βαθμώ 4ω, διαμορφουμένου ούτω του Κλάδου τούτου, μετά την προώθησιν των επί βαθμοίς 5ω και 4ω θέσεων ως ακολούθως: Επι βαθμώ 4ω:6, επί βαθμώ 5ω:11 και επί βαθμοίς 10ω-6ω:124. 3.Εις την Ομάδα Κλάδων 11ου Διοικητικού και 12ου Μεταφραστών του Διοικητικού προσωπικού Β' Κατηγορίας, συνιστώνται 2 τακτικαί οργανικαί θέσεις επί βαθμώ 5ω προστιθέμεναι εις τας ήδη υφισταμένας 2 τακτικάς οργανικάς θέσεις, μίαν επί βαθμώ 5ω και μίαν επί βαθμώ 4ω. 4.Οι Κλάδοι 16ος Εργατών ως και Κλητήρων Οδηγών Ανελκυστήρων-Νυκτοφυλάκων, θεωρούνται εφ’ εξής ως προς τας επί 8ω βαθμώ θέσεις, ως ανήκοντες εις την ιδίαν Ομάδα Κλάδων, κατά την έννοιαν του άρθρ. 1 του Νόμ. 4464/1965. Εις την ως άνω Ομάδα Κλάδων, συνιστώνται μία τακτική οργανική θέσις επί βαθμώ 8ω. ΙΙ.Αι ως άνω νέαι τακτικαί θέσεις, συνιστώνται επί αντιστοίχω μειώσει των ήδη υφισταμένων τακτικών θέσεων εισαγωγικού βαθμού του Κλάδου, εις ον ανήκουν οι κατά την πρώτην εφαρμογήν της παρούσης αποφάσεως προαχθησόμενοι υπάλληλοι εις τας συνιστωμένας εν λόγω θέσεις. Η παρούσα δημοσιευθήτω δια της Εφημερίδος της Κυβερνήσεως. 